**Naivitate**

*Evelin L. Ș. Andrei*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-am pierdut demult credința, în ceea ce te privește.

Nu mai pot să te accept, nu ești cum speram a fi.

Chit că, îți joci bine rolul — te-am descoperit, să știi

Și nu ești nici pe departe, zâna bună din poveste!

Ba din contră, ca să vezi, cât de ignorant e omul:

N-aș fi bănuit în veci, câți monștri ascunzi în tine;

Câtă poftă de ruine, câtă dragoste de sine...

Cine-ar fi crezut, femeie, că îți este altul, rolul?!

Și câți, Doamne, n-or mai fi, victime la fel ca mine,

Ale unora ca tine, care-și clădesc fericirea

Pe nefericirea celor care cred că toată lumea,

Poartă în suflet credința, în speranța de mai bine.

Dar, nu e deloc așa: nu toți oamenii sunt oameni —

Cum nici tu nu ai fost ceea ce credeam a fi, de fapt!

Departe mentalitatea, că îmi vei pătrunde-n piept,

Doar pentru a-mi provoca, fobie de propriii semeni...

Cin' s-ar fi gândit măcar, că nu ești ce pari a fi

Și că-n spatele cortinei, pregătești pentru spectacol,

Doar nefericiri și patimi, nici o urmă de miracol!

Și când te gândești că eu, voiam ție-a mă jertfi...